[{"text_idx": "#000007", "text": "Mae PONT wedi datblygu cwrs hyfforddi undydd sy\u2019n esbonio systemau ffermio, rheoli pori gan dda byw a sut i weithio gyda ffermwyr. Cafodd ei gyflwyno i grwpiau yn Ne Cymru yng Nghynffig ac yng Ngogledd Cymru ger Bethesda. Cafod cyfanswm o 56 o bobl eu hyfforddi dros gyfnod o 3 diwrnod."}, {"text_idx": "#000008", "text": "Cynhaliwyd y cyrsiau yng ngwarchodfa natur Cynffig yn Ne Cymru ac yn Nhyddyn Isaf, ger Bethesda, yng Ngogledd Cymru.\nNod y cwrs oedd helpu aelodau\u2019r gymuned gadwraeth i ddeall mwy am bori gan dda byw a\u2019i reoli, rheolau a rheoliadau ffermio, a ffyrdd o siarad a\u0302 ffermwyr am reoli tir a chynefinoedd.\n\u2022 Rydym yn hyfforddi pobl i gyfathrebu a\u0302 ffermwyr a thrafod rheolaeth gadwraeth effeithiol gan ddefnyddio da byw ar ffermydd.\n\u2022 Mae\u2019r cwrs yn cynnwys trafod telerau ffermio, incwm ffermydd a\u2019r amser mae\u2019n ei gymryd i wneud gwaith ymarferol penodol, fel profi am TB.\n\u2022 Mae\u2019n ceisio helpu gyda phontio\u2019r bwlch rhwng y gymuned ffermio a gweithwyr cadwraeth proffesiynol."}, {"text_idx": "#000011", "text": "\u2022 Erbyn diwedd y cwrs, dylai\u2019r cyfranogwyr fod wedi dod i ddeall ffermio a phori yn well, a deall y problemau a wynebir ar ffermydd da byw heddiw.\n\u2022 Arweinir y cwrs gan hyfforddwr PONT sydd wedi\u2019i achredu gan LANTRA."}, {"text_idx": "#000014", "text": "Mae\u2019r cwrs hwn yn cynnig cyfleoedd cyflogaeth i ffermwyr sy\u2019n ymwneud a\u0302 darparu hyfforddiant. Defnyddir cynnyrch lleol ar gyfer y cinio, er budd yr economi leol."}, {"text_idx": "#000015", "text": "Mae\u2019r hyfforddiant hwn o fudd i gyfoeth naturiol drwy sicrhau rheolaeth barhaus ar dir sydd angen cael ei bori er mwyn hybu cynefinoedd iach a phoblogaethau o rywogaethau. Os yw gweithwyr cadwraeth proffesiynol yn deall yn well sut i weithio gyda ffermwyr, byddant yn cael mwy o lwyddiant wrth sicrhau pori a rheolaeth briodol ar dir."}]